**REGULAMENT INTERN**

**al**

**OLIMPIADEI NAȚIONALE DE RELIGIE – cultele reformat, evanghelic și unitarian**

**1. SCOPUL**

Stabilirearegulilor şi normelor ce trebuie respectate de către elevii şi profesorii însoţitori pe parcursul etapei naționale a Olimpiadei de Religie – cultele reformat, evanghelic și unitarian, în vederea desfăşurării activităților în condiţii optime.

**2. DOMENIUL DE APLICARE**

Regulamentul se aplică tuturor elevilor şi cadrelor didactice însoțitoare la etapa națională a Olimpiadei de Religie – cultele reformat, evanghelic și unitarian.

**3. DOCUMENTE DE REFERINŢĂ**

*- Regulamentul de organizare şi funcţionare a unităţilor de învăţământ preuniversitar,* aprobat prinO.M.E.N. nr. 5115/2014;

***- Ordin nr. 3.352/10.03.2022 pentru modificarea Regulamentului-cadru de organizare şi funcţionare a unităţilor de învăţământ preuniversitar (ROFUIP), aprobat prin Ordinul de ministru nr. 5.447/31.08.2020***

- *Metodologia – cadru de organizare și desfășurare a competițiilor școlare și Regulamentul de organizare a activităților cuprinse în calendarul activităților educative, școlare și extrașcolare,* aprobate prin OMECTS nr. 3035/2012;

*- REGULAMENT SPECIFIC Nr. 25953/24.02.2022, privind organizarea și desfășurarea Olimpiadei Naționale de Religie, cultele reformat, evanghelic și unitarian pentru clasele a V-a – XII-a gimnaziale şi liceale – teoretice şi vocaţional-teologice – clasele a IX-a – XII-a, cu modificările și completările ulterioare*

- O.M.E.N. Nr. 3060/03.02.2014 privind aprobarea *Condiţiilor de organizare a taberelor, excursiilor, expediţiilor şi a altor activităţi de timp liber în sistemul de învăţământ preuniversitar*

*- Ordinul ministrului Educației nr. 3.637/2016 pentru modificarea anexei ordinului nr. 3.060/2014 pentru aprobarea condițiilor de organizare a taberelor, excursiilor, expedițiilor și a altor activități de timp liber în sistemul de învățământ preuniversitar*

**4. DESCRIERE**

Art.1. Etapa naţională a Olimpiadei de Religie, cultele reformat, evanghelic și unitarian pentru clasele a V-a – XII-a gimnaziale şi liceale – teoretice şi vocaţional-teologice – clasele a IX-a – XII-a este organizată de Ministerul Educaţiei şi de Inspectoratul Şcolar Județean Harghita, în perioada 20 – 22 aprilie 2022.

Art.2. **Participanţii la concurs vor avea asupra lor actul de identitate/ certificatul de naştere în copie, carnetul de elev vizat pe anul şcolar în curs cu fotografie, avizul epidemiologic (eliberat cu cel mult 48 de ore înainte de prezentarea la competiţie) şi ecusonul de participant la competiție care va fi primit la cazare.**

Art.3. Pentru desfăşurarea programului în condiţii optime, se impune respectarea unei discipline stricte de către toţi participanţii:

a) profesorii însoţitori vor monitoriza permanent elevii şi îi vor însoţi în activităţile şi vizitele prevăzute în programul concursului, transportul realizându-se în sistem organizat;

b) elevii au obligaţia de a avea un comportament adecvat, conform statutului lor şi de a participa la toate activităţile din program;

c) elevii vor respecta programul competiției, orele de activitate şi de odihnă;

d) elevii au obligaţia de a nu degrada sau distruge spaţiile de cazare şi masă, sălile de clasă, laboratoarele sau obiectivele turistice şi culturale care vor fi vizitate. În caz contrar, daunele vor fi imputate celor vinovaţi. În cazul elevilor minori, acestea vor fi imputate părinţilor sau tutorilor legali.

e) se interzic consumul de băuturi alcoolice, al substanţelor interzise prin lege și fumatul pe întreaga perioadă de desfăşurare a competiției;

f) elevii nu au voie să părăsească incinta locaţiei de cazare sau activitatea la care iau parte neînsoţiţi sau fără acordul cadrului didactic însoţitor. Acesta din urmă poartă toată responsabilitatea asupra securităţii şi integrităţii elevilor pe care îi însoţeşte.

g) elevii vor adopta o atitudine sinceră şi onestă în orice situaţie, dar mai ales atunci când se produc incidente. Falsa solidaritate se reduce de fapt la complicitate şi tăinuirea adevărului.

h) dacă vor apărea abateri grave de la regulament, organizatorii îşi rezervă dreptul de a lua măsuri pentru părăsirea locului de cazare de către elevul în cauză, iar cheltuielile de deplasare către judeţul de unde acesta provine vor fi suportate de către părinţi/tutori legali.

**i) în zilele în care se desfășoară probele, elevii vor preda telefoanele mobile profesorilor însoțitori și se vor prezenta la probe doar cu actul de identitate/carnetul de elev cu poză (vizat pentru anul școlar în curs), pix sau stilou cu cerneală albastră.**

Art.4. Elevii şi profesorii însoţitori, participanţi la Olimpiada de Religie, cultele reformat, evanghelic și unitarian pentru clasele a V-a – XII-a gimnaziale şi liceale – teoretice şi vocaţional-teologice – clasele a IX-a – XII-a – etapa națională vor respecta Metodologia – cadru de organizare şi desfăşurare a competiţiilor şcolare aprobată prin O.M.E.N. nr. 3035/10.01.2012, Anexa la ordinul ministrului educației naționale nr. 4203/30.07.2018 privind modificarea Anexei nr. 1 a Ordinului ministrului educaţiei, cercetării, tineretului şi sportului nr. 3035/2012 privind aprobarea Metodologiei – cadru de organizare și desfășurare a competițiilor școlare și a Regulamentului de organizare a activităților cuprinse în calendarul activităților educative, școlare și extrașcolare.

Art.5. Prezentul regulament este obligatoriu pentru toţi participanţii la activităţile competiției.

Art.6. Inspectorii şcolari de specialitate din judeţele participante vor prelucra cu profesorii şi elevii participanţi prezentul regulament, iar aceştia vor semna un angajament de respectare a acestuia, în două exemplare. Angajamentul este parte integrantă a dosarului olimpiadei. Un exemplar se va preda la locul de cazare, iar unul va rămâne la I.Ş.J. care a avizat participarea.